CELEX: 62020TN0338
Language: fi
Date: 2020-05-27 00:00:00
Title: Asia T-338/20: Kanne 27.5.2020 – KI v. eu-LISA

24.8.2020   
            
            
               FI
            
            
               Euroopan unionin virallinen lehti
            
            
               C 279/42
            
         
      Kanne 27.5.2020 – KI v. eu-LISA
      (Asia T-338/20)
      (2020/C 279/55)
      Oikeudenkäyntikieli: englanti
      
         Asianosaiset
      
      
         Kantaja: KI (edustajat: asianajajat L. Levi ja M. Vandenbussche)
      
         Vastaaja: Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (eu-LISA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 15.7.2019 tehdyn päätöksen siirtää kantaja toiseen virkaan,
               
            
                  —
               
               
                  tarvittaessa kumoamaan 17.2.2020 tehdyn päätöksen, jolla hylättiin kantajan valitus,
               
            
                  —
               
               
                  määräämään kantajalle aiheutuneesta aineettomasta vahingosta korvausta, jonka määräksi arvioidaan 10 000 euroa, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu toimitusjohtajan 25.6.2019 tekemän päätöksen, joka vahvistettiin ja jota täydennettiin toimitusjohtajan 29.8.2019 tekemällä päätöksellä, lainvastaisuuteen siltä osin kuin päätös on oikeudenmukaista ja avointa ansioiden vertailua koskevien vaatimusten, syrjintäkiellon periaatteen, perusoikeuskirjan 41 artiklan ja yksikön edun vastainen.
               
            
                  2)
               
               
                  Toinen kanneperuste, joka perustuu siihen, että siirtopäätös on selvästi yksikön edun ja virkojen vastaavuutta koskevan periaatteen vastainen.
               
            
                  3)
               
               
                  Kolmas kanneperuste, joka perustuu kuulluksi tulemista koskevan oikeuden loukkaamiseen, perusteluvelvollisuuden laiminlyöntiin ja perusoikeuskirjan 41 artiklan rikkomiseen.
               
            
                  4)
               
               
                  Neljäs kanneperuste, joka perustuu huolellisuusvelvoitteen laiminlyöntiin, perusoikeuskirjan 31 artiklan 2 kohdan, henkilöstösääntöjen 1 e artiklan ja tietyistä työajan järjestämistä koskevista seikoista annetun direktiivin 2003/88/EY rikkomiseen sekä syrjintäkiellon periaatteen loukkaamiseen.